E59 Dolphin Beach | LekkeSlaap
E59 Dolphin Beach is 'n moderne tweeslaapkamer-selfsorgwoonstel in die Dolping Beach-woonstelkompleks in Bloubergstrand. Dis ongeveer 20 minute se ry vanaf Kaapstad se middestad asook die V&A Waterfront.
Die kompleks het 'n unieke ligging op die randjie van die strand en spog met asemrowende uitsigte van Tafelberg, Tafelbaai en Robbeneiland vanaf die balkon. Daar is geen paaie of spoorweë tussen die woonstel en die strand nie.
Die woonstel het 2 slaapkamers en 2 badkamers. Die hoofslaapkamer het 'n koninggrootte-bed en 'n en suite-badkamer, terwyl die ander slaapkamer 2 enkelbeddens het. Die woonstel beskik oor 'n volledig toegeruste oopplankombuis, gelamineerde vloere in die sit- en eetkamer, 'n platskerm-TV in die sitkamer en die hoofslaapkamer wat albei DStv het. Perkallinne en handdoeke word voorsien.
Die kompleks se geriewe sluit 'n swembad, restaurant, soesjie-kroeg, 24 uur-sekuriteit en veilige parkeerplek vir besoekers in.
Let asseblief op dat daar nie 'n hysbak in die gebou is nie. Die woonstel is op die eerste verdieping.